Òc, ja ac sabia, responec Aliosha en ton indiferent, e de suspresa li venguec entath cap era imatge deth sòn frair Dmitri, encara que sonque per un moment; e, a maugrat de qué aquera imatge li rebrembèc quauquarren, bèth ahèr pressant que non se podie ajornar ne ua menuta mès, bèth déuer, bèra obligacion terribla, tanpòc aguest rebrembe costèc en eth màger impression, non l'arribèc en còr; en un instant, volèc dera sua memòria e demorèc desbrembat.